Εφαρμογή της καινοτόμας εκπαιδευτικής πρακτικής CLIL (Content and Language Integrated Learning) στη διδασκαλία της Γεωγραφίας στη ΣΤ τάξη

**(φιλοσοφία- στόχοι)**

Η καινοτόμα εκπαιδευτική πρακτική CLIL αφορά στη διδασκαλία ενός ολόκληρου σχολικού μαθήματος μη γλωσσολογικού ή μέρος αυτού με εργαλείο μια ξένη γλώσσα (διαφορετική από τη μητρική γλώσσα των μαθητών) και θέτει ως στόχο την εκμάθηση του περιεχομένου του συγκεκριμένου μαθήματος με ταυτόχρονη εκμάθηση της ξένης γλώσσας (language and subject matter immersion) έχοντας ως εννοιολογικό πλαίσιο αναφοράς (The 4Cs conceptual framework for CLIL): Communication (επικοινωνία) – Content (περιεχόμενο) - Cognition (κριτική ικανότητα) - Culture (πολιτισμός).

Λαμβάνοντας υπόψη ότι 1) το CLIL έχει χαρακτηριστεί από την Ευρωπαική Επιτροπή (Commission 2005; High Level Group 2007) ως μία ιδιαίτερα δυναμική εκπαιδευτική πρακτική καθώς βρίσκεται σε πλήρη συμφωνία με τις σύγχρονες έρευνες σχετικά με τη διδασκαλία και εκμάθηση ευρωπαϊκών γλωσσών και 2) η ταυτόχρονη εκμάθηση ξένης γλώσσας και θέματος έχει σημαντικές συνέπειες στη μάθηση γενικά, με την έννοια ότι αλλάζει ριζικά τον τρόπο λειτουργίας του εγκεφάλου (Blakemore& Frith 2005), η εφαρμογή CLIL στο μάθημα της Γεωγραφίας στη ΣΤ τάξη θέτει ως απώτερο στόχο να δώσει στους μαθητές τη δυνατότητα για τη διδασκαλία θεματικών ενοτήτων σε νέα γλωσσικά περιβάλλοντα σε συνδυασμό με την εξάσκηση ικανοτήτων (skills) που αποκτούν στην αγγλική γλώσσα (using language to learn).